Խոսեմ առաջինի մասին: Fintransnet-ը կարող էր դառնալ մարդու անհատական ֆինանսական տնօրենը: Այն հեռախոսային հավելվածի նախագիծ էր, որին կցված էին լինելու օգտագործողի ֆինանսական աղբյուրները և ծախսերի ուղղությունները: Հավելվածը, օգտվելով տրված ինֆորմացիայից, որոշելու էր՝ երբ ու որքան «ծախսել»: Մի խոսքով, այն առանց որևէ հպման կառավարելու էր օգտատիրոջ ֆինանսական շարժը: Սա մեր «պատասխանն էր» մեկ հպումով վճարում կատարելու հավելվածներին, բայց նախագիծն իրականություն դարձնելու համար պետք է համագործակցեինք տարբեր երկրների կենտրոնական բանկերի հետ, իսկ ֆինանսական ոլորտում երբեմն որոշումները կայացնում են քաղաքական ալիքներով պայմանավորված. հետևաբար մեր գործը կախված էր լինելու մի շարք հանգամանքներից, որոնց վրա ազդեցություն ունենալ չէինք կարող: